ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล นร02660010867
ขอให้แก้ไขปัญหาการตั้งกรวยจราจรกีดขวางทางจราจร บริเวณหน้าโรงแรม ซอยสุขุมวิท 4 หรือซอยนานา (ตามที่ผู้ร้องแจ้ง) แขวงคลองเตย เขตคลองเตย กรุงเทพมหานคร เนื่องจากผู้ร้องแจ้งว่าทางโรงแรมฯ ได้นำกรวยจราจรมาตั้งกั้นเพื่อกั้นช่องทางจราจร ประมาณ 9 กรวย แล้วร้อยเชือกยาว บริเวณถนนด้านหน้าของโรงแรมฯ จำนวน 1 ช่องทางจราจร ตั้งแต่วันที่ 12 มีนาคม 2566 มีการตั้งกรวยจราจร ตลอด 24 ชั่วโมง เป็นประจำทุกวัน ทำให้เกิดปัญหาการจราจรบริเวณดังกล่าวติดขัด การสัญจรไม่สะดวก เนื่องจากถนนดังกล่าวเป็นถนนรถวิ่งสวนทาง รวมถึงมีรถจักรยานยนต์เฉียวชนกรวยจราจรเมื่อสัญจรผ่าน ทำให้กรวยจราจรล้มขวางทางบนถนน พบเห็นการตั้งกรวยจราจรกั้นช่องทาจราจรดังกล่าว ผ่านมาเป็นระยะเวลา 4 วันแล้ว จนถึงปัจจุบัน (วันที่ 16 มีนาคม 2566) ผู้ร้องคาดว่า ตั้งกรวยจราจรกั้นช่องทาจราจรเพื่อกั้นไม่ให้รถที่สัญจรผ่านจอดหน้าด้านหน้าโรงแรมฯ ผู้ร้องจึงประสงค์ให้หน่วยงานที่เกี่ยวข้องแก้ไขปัญหา เพื่ออำนวยความสะดวกให้แก่ประชาชนที่สัญจรผ่านในบริเวณดังกล่าว (ผู้ร้องประสงค์ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata